Oes medaljes in | Netwerk24
Oes medaljes in
Deur Martinette Hay 10 Oktober 2018 06:03
Die Bethlehem-karateklub het verskeie medaljes tydens die Gauteng Liga-kampioenskapsbyeenkoms ingeryg.
Dié byeenkoms het Saterdag 22 September in Johannesburg plaasgevind.
Dit was die laaste van die drie liga-kompetisies vir die jaar.
Slegs die tien topkaratekas in elke afdeling in Suid-Afrika het aan die byeenkoms deelgeneem.
Dit was ook die laaste geleentheid vanjaar vir karatekas om hul punte vir die Statebond karate-kampioenskap in Durban, aan die einde van November, te verhoog.
Die vier topkaratekas in elke afdeling sal Suid-Afrika verteenwoordig.
Volgens Kobus Dreyer van die Bethlehem-karateklub was die standaard van die karate op ’n baie hoë vlak, en die Bethlehem-karatekas het hul goed van hul taak gekwyt.
Die karatekas het in hul eie ouderdoms- en gewigsgroepe in kumite deelgeneem en in ouderdomsgroepe vir kata.
Die Proteaspan vir die Statebond karate-kampioenskap sal in Oktober bekend gemaak word.
Uitslae: Nathan Helm: bronsmedalje, kumite; ) Omphile Molahloe: goud, kumite;) Corne du Preez: goud, kumite; ) Sensei Gerhard Wachter: brons, kata; ) Bradley Mapp: brons, kumite; en ) Thabo Kubheka: brons, kumite.